About FamiliaRecent Issues of FamiliasIndex of Familia ArticlesBranch LibrariesLinksEvents2017 NEC	HomeWest Gauteng ActivitiesVergrote Aktiwiteit
Vergrote Aktiwiteit-Alternatiewe Publikasies	Johan BarkhuizenKlik op die foto's om te vergrootBaie mense, en veral jongmense, sal nie juis 'n boek oor familiegeskiedenis deurlees nie. Veral as die boek eintlik meer 'n naslaanbron met lyste familieregisters en slegs 'n vervelige feitelike aanbieding oor die mense is. Ek het alternatiewe publikasies ondersoek om 'n familiegeskiedenis met groter realiteit aan te bied. Ek begin by die verbetering van 'n gedrukte boeke en beweeg dan na elektroniese publikasies wat baie groter interaksie met die leser/kyker het.Twee belangrike konsepte wat regdeur ter sprake kom, is dat 'n navorser die inligting vir lesers moet interpreteer en van soveel visuele elemente as moontlik moet gebruik maak. Dit help nie om net rou bronne soos briewe, foto's, sterfkennisse ens vir mense te gee nie. Jy moet die storie vertel.By gedrukte publikasies, soos boeke, kan realiteit verhoog word deur foto's kaarte, grafieke, tabelle en 'n goeie argument in die verhaal. Vertel 'n goeie storie. Dit beteken ons interpreteer die inligting vir ons lesers. 'n Argument bestaan uit die volgende elemente, maar vir 'n goeie storie is al die elemente nie belangrik nie.  Sentrale Stelling /Claim Bewyse /Evidence Waarborg/ Warrant Kwalifiserings/ Qualifications Verwerp besware/Rebut objectionsAnder gedrukte items wat realiteit kan verhoog is skematiese stambome en plakkate.
Jy kan jou familieverhaal wat in 'n Word dokument of 'n PDF dokument is, op 'n CD/DVD laai en mense lees dit op hulle rekenaar. Daar is op 'n CD/DVD ook baie meer spasie vir foto's en ander elektroniese lêers. Dalk is die oplossing 'n kombinasie van gedrukte boek en elektroniese publikasie– dit is in elk geval my gedagterigting op die oomblik om albei uit te gee. Daar bestaan reeds baie voorbeelde hiervan bv. Die Kruger familie, De Beer ens.Die oomblik as jy na 'n rekenaar toe skuif kan jy begin om klank, video en "hyperlinks" na webblaaie in te voeg. PowerPoint. Die maklikste om jou storie te vertel met video's en klank sal 'n PowerPoint aanbieding wees. E-boekDie verkope van e-boeke het tans gedrukte
boeke verbygesteek. Ek het gaan ondersoek instel om my familieboek as e-boek uit te gee. Alhoewel daar maatskappye is wat jou e-boek sal uitgee, het ek self met "Acrobat Pro" 'n PDF dokument geskep waarin video, klank en "hyperlinks" na 'n webblad ingevoeg kan word. Hierdie PDF kan dan op 'n tablet, Galaxy of I-Pad, met bv. die app "ezPDF Reader" gelees word. Jy kan dus na video's en klankopnames kyk, of na 'n webblad gaan, as jy meer realisme wil hê as net woorde. Ander voordele is dat jy met die EzPDF reader boekmerke, aantekeninge (onderstreep, notas ens) in die boek kan maak.Video/DVD
Kom ons kyk na 'n video wat ek gemaak het met Windows se "Movie maker" (dit is altyd deel van Windows). Jy moet foto's, klankopnames (stemopnemer /selfoon), stukkies video's (digitale kamera of selfoon/tablet) en musiek (elektroniese lêer) byderhand hê en dan kan jy 'n kort filmpie maak. (Begin sommer oefen met vakansiefoto's!). Hierdie kort snit gee mens 'n idee van wat gedoen kan word - dit is net 'n voorbeeld om jou aptyt vir hier medium te wek. Ander elektroniese element wat realisme verhoog is QR kodes. Op 'n webblad bv. www.goqrme.com, kan jy maklik self die kode skep (die boodskap of webadres gee) en uitdruk. As jy bv. hierdie kode op 'n graf met 'n slimfoon of tablet skandeer dan kry jy inligting deur 'n teksboodskap of koppeling na 'n webblad met inligting oor die betrokke persoon wat daar begrawe is. Die skandeerder (QR barcode scanner) is 'n gratis app op slimfone.Daar is ten slotte ook nog genealogieprogramme (eintlik 'n app) vir slimfone en tablette. Jy kan vir familielede 'n Gedcom stuur om op hul selfoon/tablet te laai en saam met die app. het hulle die stamboom byderhand. Die bekendste apps is GedStar Pro en Family Bee.Al klink die maak van 'n video of e-boek te moeilik vir jou, is daar baie makliker maniere om groter realisme te verkry. My boodskap is eintlik maar dat jy net moet begin om jou familiestorie met realisme te vertel. Gebruik 'n goeie argument om die boodskap duideliker te maak. Vul dit aan met tabelle, grafieke, kaarte en foto's. Maak gebruik van elektroniese media soos 'n PowerPoint aanbieding saam met die boek. Maak kort stukkies video met Windows Moviemaker en jy kan selfs 'n e-boek probeer. West Gauteng GuideContact usWest Gauteng EventsNewsletterWest Gauteng Activities